Public procurement notice: Contract Notice
Published: 2024-05-29
Region: DK011
Contract type: Works
Procedure: Negotiated with prior call for competition
CPV classification: 45000000: Construction work | 45210000: Building construction work
Estimated value: 130000000 DKK
Submission deadline: 2024-06-27
Award criteria: price, quality

Technical requirements: Se udbudsloven § 137, stk. 1, nr. 2. ______________________________________________________________________________________ DOKUMENTATION: Bygningsstyrelsen vil efter meddelelsen om prækvalifikation anmode de prækvalificerede ansøgere om at fremsende dokumentation for oplysningerne afgivet i ESPD, jf. udbudsloven § 159, stk. 2 og § 151, stk. 2. 
Det betyder, at udvalgte ansøgere inden for en passende tidsfrist skal fremlægge dokumentation efter udbudslovens §§ 153 og 154 for de oplysninger, der er afgivet i ESPD. 
Bygningsstyrelsen vil af hensyn til tidsplanen gerne – uden at dette skal forstås som et krav – opfordre de enkelte ansøgere til at have dokumentationen klar. Serviceattest må ikke være ældre end 6 måneder regnet fra datoen for ansøgningsfristen.
Bygningsstyrelsen udelukker en ansøger, såfremt denne ikke er i stand til at fremsende dokumentation.
Vedrørende dokumentation for opfyldelse af udelukkelsesgrunde
Som dokumentation for opfyldelse af de valgte udelukkelsesgrunde i ESPD'et, vil følgende blive krævet af ansøger i forbindelse med prækvalifikation: 
•	serviceattest eller tilsvarende dokumentation.
Bygningsstyrelsen har til hensigt at udvælge 3 ansøgere, der vil blive opfordret til at afgive tilbud. Såfremt der modtages flere end 3 konditionsmæssige ansøgninger fra ansøgere, der ikke er omfattet af en udelukkelsesgrund, og som opfylder egnethedskravene, udvælges de 3 ansøgere, som ud fra hensynet til at skabe en optimal konkurrence, vurderes bedst egnede til at løse opgaven. Udvælgelsen vil ske på baggrund af en samlet vurdering af relevansen af de i denne bekendtgørelse pkt. 5.1.9 nævnte referencer i forhold til den udbudte opgave. Referencerne vil blive bedømt ud fra en helhedsvurdering. For en mere fyldestgørende beskrivelse af udvælgelsen henvises der til denne bekendtgørelses pkt. 5.1.9.
Medmindre Bygningsstyrelsen vælger at tildele kontrakten med udgangspunkt i et indledende eller efterfølgende tilbud, gennemføres der et forhandlingsforløb som beskrevet i udbudsbrevet.
Udbuddet omhandler en istandsættelse af facader og vinduer på bygninger, der er bevaringsværdige. Arbejderne opdeles i 4 etaper, hhv. etape 1, 2, 3 samt 4. Bygningskomplekset er opdelt i 6 bygninger og en mindre højspændingsbygning. Bygning 1-3’s facader er beklædt med Faxe kalksten og er fordelt over en kælderplan, stue-2. sal samt en tagetage på bygning 1 og 3. Bygning 4,5,6 og højspændingsbygningen er opført i røde mursten, og er fordelt primært i kælder og stueplan og delvist 1. sals plan. Bygningen 1-3 rummer undervisningslokaler samt møde og kontorlokaler. Og bygning 4 og 5 rummer større auditorier. Bygning 6 bruges i dag til opbevaring.
Ansøger skal have en årsomsætning på minimum 100.000.000 kr. i hvert af de seneste 3 disponible regnskabsår, og ansøgeren skal angive sin samlede årsomsætning for hvert af disse regnskabsår. Såfremt ansøgeren har eksisteret i mindre end 3 år, skal ansøgeren angive for de tilgængelige disponible regnskabsår. Såfremt ansøgeren er en sammenslutning af økonomiske aktører (f.eks. konsortium) eller ansøgeren/tilbudsgiveren baserer sig på andre enheders formåen, skal minimum én af aktørerne opfylde dette krav. Ligeledes skal der, hvis ansøger/tilbudsgiver basere sig på en eller flere andre enheder, afleveres en støtterklæring pr. enhed om at ansøger råder over de pågældende ressourcer.
Ansøger skal til brug for ovenstående vurdering udfylde de relevante oplysninger i ESPD del IV afsnit B.
Som dokumentation for de i ESPD'et oplyste tal for årsomsætning accepteres årsregnskaber eller uddrag heraf, der er revisorpåtegnet, underskrevet af tegningsberettigede, underskrevet af dirigenten for generalforsamlingen eller har tilsvarende underskrift, eller tilsvarende dokument, som indeholder de krævede oplysninger.
Der ønskes ikke økonomiske og finansielle oplysninger om øvrige planlagte underleverandører, hvis økonomiske og finansielle kapacitet ansøgeren ikke baserer sig på med henblik på at opfylde minimumskravet
Under dette punkt i ESPD'et skal ansøger oplyse soliditetsgraden for de seneste 3 disponible regnskabsår. Soliditetsgraden skal fremgå af boksen »Nøgletal«. I boksen »Beskrivelse« skal ansøger oplyse både egenkapital samt værdien af de samlede aktiver, således at Bygningsstyrelsen kan se soliditetsgradens beregningsgrundlag. Ansøger skal have en soliditetsgrad på minimum 15% i hvert af de senest 3 disponible årsregnskab. 
Soliditetsgraden beregnes som ansøgerens samlede egenkapital i forhold til ansøgerens samlede aktiver, udregnet i procent. Soliditetsgraden udregnes således: (Samlede egenkapital/samlede aktiver) x 100 = soliditetsgrad. 
Såfremt ansøgeren baserer sig på andre enheders økonomiske og finansielle formåen, beregnes soliditetsgraden som ansøgerens og disse andre enheders samlede egenkapital i forhold til deres samlede aktiver, udregnet i procent. De støttende enheder skal i dette tilfælde afgive en støtteerklæring, jf. udbudsbetingelsernes, pkt. 3.1.3.
Ved en sammenslutning af økonomiske aktører (f.eks. et konsortium) beregnes soliditetsgraden også som de økonomiske aktørers samlede egenkapital i forhold til deres samlede aktiver, udregnet i procent. 
Hvis ansøgeren direkte eller indirekte har ejerandele i den støttende enhed eller vice versa, beregnes soliditetsgraden på grundlag af de økonomiske aktørers konsoliderede regnskabstal. Det samme gælder, hvis én sammenslutningsdeltager har direkte eller indirekte ejerandele i en anden sammenslutningsdeltager. De pågældende økonomiske aktører skal i dette tilfælde afgive de oplysninger i ESPD’et, der er nødvendige for at foretage en korrekt beregning.
Såfremt ansøgeren baserer sig på andre enheders økonomiske og finansielle formåen, hæfter ansøgeren og de pågældende enheder solidarisk for kontraktens gennemførelse, jf. udbudslovens § 144, stk. 6. De støttende enheder skal i deres støtteerklæring, bekræfte denne hæftelsesforpligtelse. De støttende enheder skal anvende Bygningsstyrelsen paradigme til støtteerklæring. Ved sammenslutninger af økonomiske aktører (f.eks. konsortier) hæfter de deltagende økonomiske aktører solidarisk for opfyldelse af den udbudte opgave. De deltagerende økonomiske aktører skal bekræfte denne hæftelsesforpligtelse. De deltagende økonomiske aktører skal anvende Bygningsstyrelsens paradigme til konsortieerklæring. Såfremt ansøgeren baserer sig på andre enheders tekniske og faglige kapacitet, skal disse enheder hver især (og uden brug af støttevirksomheder) have en soliditetsgrad på mindst 10 % i det seneste disponible regnskabsår.